ROMÂNIA

JUDEŢUL MUREŞ

COMUNA ACĂŢARI

Tel/Fax: 0265 333112, 0265 333298; e-mail: acatari@cjmures.ro, [www.acatari.ro](http://www.acatari.ro/)

Nr. 2009 din 2 aprilie 2025

P R O C E S-V E R B A L

al şedinţei Consiliului local Acăţari din 2 aprilie 2025

Încheiat azi 2 aprilie 2025 cu ocazia şedinţei de îndată a Consiliului local al comunei Acăţari.

La ședință sunt prezenţi: Osváth Csaba,primarul comunei Acățari și următori consilieri locali: Bálint Barnabás Attila,Görgényi István, Krizsán Tibor,Magyari Tünde, Márton Sándor,Máthé Delinke,Moldovan Zsolt,Nagy Dalma-Imola, Nam Vilmos,Pécsi Domokos, Veres Gaspar Ervin.

Lipsesc: Csaszar Attila și Imreh Ferenci Réka-Bernadett

La ședință participă: Toth Emese Zsuzsánna, administrator public, Fülöp

Președinte de ședință:Bună dimineața

Înainte de a citi punctele de pe ordinea de zi, doresc să întreb dacă cineva are comentarii sau observații legate de ultima ședință a consiliului. Dacă da, vă rog să le semnalați.

Dacă nu sunt observații supun la vot conținutul precesului verbal al ședinței din 25 martie 2025.

Pentru : 11 (Bálint Barnabás Attila,Görgényi István , Krizsán Tibor,Magyari Tünde, Márton Sándor,Máthé Delinke,Moldovan Zsolt,Nagy Dalma-Imola,Nám Vilmos,Pécsi Domokos, Veres Gaspar Ervin.)

Împotrivă: 0

Abţineri: 0

Președinte de ședință: Vă prezint ordinea de zi pentru ședința de azi ,care cuprinde următorul punct:

1.Proiect de hotărâre privind aprobarea colaborării interinstituționale din cadrul proiectului *„Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.*

Inițiator:Primarul comunei

Fulop Robert:este vorba despre depunerea unui proiect nou, care se va derula prin Ministerul Muncii, Familiei, Tineretului şi Solidarităţii Sociale și se finațează din fonduri UE.

Este un proiect de asistență socială- Programul Incluziune și Demnitate Socială-, prin care s e vor sprijinii 2.000 de comune din România pentru înființarea de echipe comunitare integrate (ECI), care vor oferi servicii sociale, educaționale și medicale în sprijinul persoanelor vulnerabile.

Prin proiect vor fi angajați 3 specialiști în domeniul asistenței sociale: asistent social, asistent medical comunitar, consilier școlar etc.

Prin acest program se vor putea să se obțină echipamente necesare asistenței sociale - dotarea cu echipamente IT, mobilier, kituri profesionale,etc., se vor desfășura programe de instruire, se vor efectua sondaje,se va contribui la facilitarea accesului persoanelor vulnerabile la servicii de bază eficiente și de calitate, se va putea efectua intervenții directe în comunitate (reparații locuințe, pachete alimentare, consiliere, sprijin pentru ocupare),se va putea realiza îngrijirea bătrânilor la domiciliu, etc.,în consecință ester un proiect complex.

Sunt finațate:

* Amenajare și dotare spațiu echipă integrată (48.000 lei/UAT)
* Salarii specialiști pentru toată perioada proiectului (până la 914.000 lei/UAT)
* Echipamente IT și profesionale (50.000 lei/UAT)
* Sprijin pentru persoane vulnerabile (locuințe: 500.000 lei, alimente: 248.000 lei/UAT)

**Perioada de implementare:** Ianuarie 2025 – Decembrie 2029, dar Primăriile participante se angajează să mențină echipa comunitară funcțională timp de 5 ani după finalizarea proiectului (2030–2034).

Având în vedere că în curând se preconizează semnarea contractului pentru construirea Centrului de zi pentru copii în comuna Acățari,județul Mureș, acest proiect se poate combina cu activitatea Centrului de zi.

Pentru a putea depune proiectul pentru finanțare este nevoie de hotărârea Consiliului local:

Primar:după cum v-am mai explicat avem multe proiecte în derulare, dar în cazul în care se ivește posibilitatea , cum este în cazul de față, nu ratăm ocazia de a depune noi proiecte.

Având în vedere că la depunerea acestui proiect, pentru finanțare se aplică regula ”primul venit,primul servit” am convocat ședința de îndată de azi, ca proiectul să fie depus repede.

După cum a arătat și șeful serviciului buget finanțe, acest proiect se pretează cu construirea Centrului de zi pentru copii în comuna Acățari.

Mai avem și avantajul că în Instituția noastră desfășoară activitatea și asistenți comunitari.

Menționeaz că participarea la acest proiect este o oportunitate unică pentru comună de a investi în bunăstarea cetățenilor vulnerabili și de a crea o infrastructură durabilă de servicii sociale integrate.

Președinte de ședință:dacă nu sunt intervenții supun la vot proiectul de hotărâre în forma prezentată.

Pentru : 11 (Bálint Barnabás Attila,Görgényi István , Krizsán Tibor,Magyari Tünde, Márton Sándor,Máthé Delinke,Moldovan Zsolt,Nagy Dalma-Imola,Nám Vilmos,Pécsi Domokos, Veres Gaspar Ervin.)

Împotrivă: 0

Abţineri: 0

Nefiind alte intervenţi din partea consilierilor ,preşedintele de şedinţă mulţumeşte pentru participare ,considerând încheiate lucrările şedinţei de azi.

Preşedinte de şedinţă

Nagy Dalma Imola

Secretar general

Jozsa Ferenc

|  |  |
| --- | --- |
| |  | | --- | | **Perioada de implementare:** Ianuarie 2025 – Decembrie 2029  **Finanțare:** Programul Incluziune și Demnitate Socială 2021–2027 (Fondul Social European Plus)  **Valoare totală:** aprox. 815 milioane euro | |
| |  | | --- | | Sună acumi | |
| |  | | --- | | **1. SCOPUL PROIECTULUI**  Sprijinirea a 2.000 de comune din România pentru înființarea de echipe comunitare integrate (ECI), care vor oferi servicii sociale, educaționale și medicale în sprijinul persoanelor vulnerabile.  **2. DE CE SĂ PARTICIPE COMUNA DUMNEAVOASTRĂ?**   * Acces la fonduri nerambursabile de peste 1 milion lei/UAT * Dotarea cu echipamente IT, mobilier, kituri profesionale * Modernizarea spațiilor în care activează specialiștii * Angajarea de specialiști: asistent social, asistent medical comunitar, consilier școlar etc. * Intervenții directe în comunitate (reparații locuințe, pachete alimentare, consiliere, sprijin pentru ocupare) * Creșterea calității vieții și incluziunii sociale   **3. CINE POATE APLICA?**  Doar UAT-urile din mediul rural (comune) care:   * Nu sunt sancționate pentru nerespectarea contractelor anterioare * Aprobă prin HCL participarea în proiect și asumarea contribuțiilor * Dispun de un spațiu pentru desfășurarea activității ECI   **4. CE TREBUIE FĂCUT?**   1. **Hotărâre de Consiliu Local** – privind participarea în proiect 2. **Scrisoare de intenție** – model standard 3. **Declarație de eligibilitate** – model standard 4. **Protocol de colaborare** – semnat și transmis   Documentele se trimit la AJPIS județean și pe e-mail conform instrucțiunilor din anunțul oficial.  **5. CE SE FINANȚEAZĂ?**   * Amenajare și dotare spațiu echipă integrată (48.000 lei/UAT) * Salarii specialiști pentru toată perioada proiectului (până la 914.000 lei/UAT) * Echipamente IT și profesionale (50.000 lei/UAT) * Sprijin pentru persoane vulnerabile (locuințe: 500.000 lei, alimente: 248.000 lei/UAT)   **6. SUSTENABILITATE**  Primăriile participante se angajează să mențină echipa comunitară funcțională timp de 5 ani după finalizarea proiectului (2030–2034).  **7. SUPORT ȘI SUPRAVEGHERE**   * Sprijin permanent din partea Unității Județene de Suport și Supervizare (UJSS) * Instruiri, proceduri standardizate, platformă online națională   **8. CONCLUZIE**  Participarea în proiectul SCI 2000 este o oportunitate unică pentru comunele din România de a investi în bunăstarea cetățenilor vulnerabili și de a crea o infrastructură durabilă de servicii sociale integrate.  **Înscrierea este NON-COMPETITIVĂ și se face în ordinea depunerii documentelor.**  **Pentru sprijin în redactarea documentelor, vă stăm la dispoziție.** | |